Pielikums Nr. 5
pie atklāta konkursa “Ģeneratoru apkope, remonts”, 
ID Nr. RAKUS 2026/71, nolikuma

LĪGUMS Nr. _________
par ģeneratoru apkopi, remontu (projekts)

Rīgā,	 
[bookmark: _Hlk135049023]DOKUMENTS PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar ______ pārstāv valdes ________, no vienas puses, un
___________ reģistrācijas Nr. _________, juridiskā adrese ________________ (turpmāk – Izpildītājs), kuru saskaņā ar  _____________  pārstāv _______________, no otras puses, 
abi kopā turpmāk saukti – Puses, katrs atsevišķi – Puse, 
[bookmark: _Hlk174522679]pamatojoties uz atklāta konkursa “Ģeneratoru apkope, remonts”, ID Nr. RAKUS 2026/71 (turpmāk – Iepirkums), rezultātiem, noslēdz šādu līgumu (turpmāk – Līgums):

1. LĪGUMĀ LIETOTIE TERMINI
0. Līgums – Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus.
0. Iekārta/-as –  Līguma pielikumā Nr. 2 “Tehniskais un finanšu piedāvājums” norādītie dīzeļģeneratori, tajā skaitā dīzeļģeneratoru komponentes un elementi.
0. [bookmark: _Hlk511285854]Apkope – Iekārtu profilaktiskā apkope. Profilaktiskās apkopes mērķis ir Iekārtu darbības novērtēšana, uzturēšana un bojājumu un/ vai darbības pasliktināšanās varbūtības samazināšana. Apkopes darbus Izpildītājs veic katrai Iekārtai, atbilstoši Iekārtu apkopju tehniskajai specifikācijai (Līguma pielikums Nr. 1), Iekārtu ražotāja noteikumiem un Pasūtītāja norādījumiem. 
0. Tehniskās apkopes grafiks – Izpildītāja sagatavots un Pasūtītāja pārstāvja (Līguma 1.15. punkts) saskaņots Iekārtu apkopju grafiks.
0. Remontdarbi – darbi, kuri tiek veikti gadījumos, kad Iekārta, tajā skaitā komponentes un/vai elementi, ir bojāta. Remontdarbi ietver Iekārtu, tajā skaitā komponenšu un/vai elementu, bojājuma gadījumā reaģēšanas spēju, remontu un nepieciešamo rezerves daļu nomaiņu, saskaņojot to piegādi, nomaiņu un apmaksu ar Pasūtītāju. Remontdarbu mērķis ir tādu Iekārtu stāvokļa atjaunošana, kurā tās var veikt tām paredzētās funkcijas.
0. Apkopes akts - Izpildītāja sagatavots darbu izpildes akts 2 (divos) eksemplāros, kurā norādīts datums, Iekārtas identifikators (piemēram, nosaukums, modelis, kods), Pasūtītāja stacionārs, kas izmanto Iekārtu, inventāra numurs (ja ir redzams uz Iekārtas), sērijas numurs, aprakstīti paveiktie darbi (ceturkšņa apkope, pusgada apkope, gada apkope u.c.), nākamās apkopes un pārbaudes datums. Apkopes aktu pēc darbu pabeigšanas aizpilda un paraksta Izpildītāja pārstāvis un Pasūtītāja pārstāvis, kas pieņem Izpildītāja padarītos darbus.
0. Remonta akts – Izpildītāja sagatavots darbu izpildes akts 2 (divos) eksemplāros, kurā norādīts datums, Iekārtas identifikators (piemēram, nosaukums, modelis, kods), Pasūtītāja stacionārs, kas izmanto Iekārtu, inventāra numurs (ja ir redzams uz iekārtas), sērijas numurs, konstatētais defekts un/vai tehniskais bojājums, izsaukuma iemesls, paveiktie darbi, ja Iekārtai tiek mainītas rezerves daļas, u.c. Aktu pēc darbu pabeigšanas aizpilda un paraksta Izpildītāja pārstāvis un Pasūtītāja pārstāvis, kas pieņem Izpildītāja padarītos darbus.
0. Izsaukums – ziņojums Izpildītājam par Iekārtas darbības traucējumiem, tajā skaitā Iekārtu avārijas gadījumā, norādot radušos defektus un/vai konstatētos bojājumus un darbu izpildes vietu. Izpildītājs diennakts režīmā (tajā skaitā brīvdienās un svētku dienās) nodrošina avārijas dienesta pakalpojumus un nodrošina avārijas dienesta personāla ierašanos. Ziņojums tiek nodots vienā no šādiem veidiem: telefoniski + 371 _________  vai ar e-pasta palīdzību: _____________. Ārpus normālā darba laika: telefoniski + 371 __________________. Informācija, kas tiek nosūtīta uz Līguma 1.8. punktā noteikto elektroniskā pasta adresi, skaitās pieteikta ar brīdi, kad tā Izpildītājam elektroniski nosūtīta.
0. Ierašanās laiks - Izpildītāja ierašanās laiks darbu izpildes vietā (Objektā) no Izsaukuma saņemšanas brīža:
8. Iekārtu avārijas Izsaukuma gadījumā – 3 (trīs) stundu laikā darba dienās, brīvdienās un svētku dienās;
8. Ierašanās laiks izsaukuma gadījumā defektu novēršanai, kas nav uzskatāms par Iekārtu avārijas izsaukumu – 24 (divdesmit četru) stundu laikā darba dienās, brīvdienās un svētku dienās.
0. Objekti - Pasūtītāja stacionāri, kuros uzstādītas Iekārtas:
9. stacionārs “Gaiļezers”, Hipokrāta iela 2, Rīga;
9. stacionārs “Latvijas Infektoloģijas centrs”, Linezera ielā 3, Rīga;
9. stacionārs “Latvijas Onkoloģijas centrs”, Hipokrāta iela 4, Rīga;
9. stacionārs “Biķernieki”, Lielvārdes iela 68, Rīga;
9. stacionārs “Tuberkulozes un plaušu slimību centrs”, Upeslejas, Stopiņu pagasts, Ropažu novads.
0. Finanšu piedāvājums – Izpildītāja piedāvātās vienas vienības cenas par Apkopes darbiem, Remontdarbiem, Izsaukumiem, tajā skaitā Iekārtu avārijas Izsaukuma gadījumā, saskaņā ar Finanšu piedāvājumu (Līgums pielikums Nr. 2). 
0. PVN  - pievienotās vērtības nodoklis.
0. Līguma summa – kopējā Līguma summa bez PVN, kura noteikta Līguma 3.1. apakšpunktā. Kopējā Līguma summā tiek iekļautas visas izmaksas, kas saistītas ar pakalpojumu sniegšanu un šī Līguma saistību izpildi. PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.
0. Defekti – trūkumi, defekti, neatbilstības, kas konstatētas Apkopes un/vai Remontdarbu izpildē un/vai garantijas laikā.
0. Pasūtītāja pārstāvis – Līgumā noteiktā atbildīgā persona, kurai ir  tiesības pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, pieteikt Izsaukumus, veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, organizēt pakalpojuma pieņemšanu un parakstīt aktus, dot norādījumus par Līguma un pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet tā nav pilnvarota izdarīt grozījumus un papildinājumus Līgumā. Pasūtītāja pārstāvis __________, tālr. _____, e – pasta adrese: ________. 
0. Izpildītāja pārstāvis – Līgumā noteiktā atbildīgā persona, kurai ir  tiesības pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, organizēt pakalpojuma nodošanu un parakstīt aktus, dot norādījumus par Līguma un pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet tā nav pilnvarota izdarīt grozījumus un papildinājumus Līgumā. Izpildītāja pārstāvis __________, tālr. _____, e – pasta adrese: ________. 

1. LĪGUMA PRIEKŠMETS
2.1. Izpildītājs saskaņā ar Līgumu un Iepirkumā iesniegto piedāvājumu apņemas veikt Iekārtu Apkopes un Remontdarbus, tajā skaitā nodrošināt Iekārtu Remontdarbus avārijas izsaukumu gadījumā, kā arī piegādāt un uzstādīt un/vai nomainīt Iekārtu rezerves daļas, saskaņā ar Līgumā, Līguma pielikumā Nr. 1, Līguma pielikumā Nr. 2 un normatīvajos aktos noteiktajām prasībām.
2.2. Līguma ietvaros nav saistīts ar konkrētu iepirkuma apjomu un Pasūtītājs veic pakalpojumu pasūtījumus atbilstoši savām vajadzībām, finanšu iespējām un šā Līguma nosacījumiem, un Izpildītājs šajā sakarā nav tiesīgs celt jebkāda veida pretenzijas. Pasūtītājs Līguma darbības laikā var neapgūt visu Līguma 3.1. punktā paredzēto Līguma summu.
2.3. Pasūtītājam ir tiesības papildināt Iekārtu skaitu vai atteikties no kādas Iekārtas. Gadījumā, ja Objektos samazinās Iekārtu apjoms, tad apkope neesošām Iekārtām netiek veikta, attiecīgi arī netiek veikta to apmaksa. Ja tiek papildināts Iekārtu skaits, tad jaunās Iekārtas Apkopes darbu cena tiek noteikta, nepārsniedzot līdzīgu Līgumā minēto Apkopes darbu cenu, vadoties pēc Iekārtas veida. Jebkurā gadījumā jaunās Iekārtas Apkopes darbu cena nevar pārsniegt augstāko Līgumā noteiktās Iekārtas Apkopes darbu cenu.

1. LĪGUMA SUMMA UN NORĒĶINU KĀRTĪBA
2. Kopējā Līguma summa ir līdz 84 717,51 EUR (astoņdesmit četri tūkstoši septiņi simti septiņpadsmit euro un 51 cents), neieskaitot PVN.
2. Līguma pielikumā Nr. 2 noteiktajās cenās ir cenās ir iekļautas visas ar pakalpojumu izpildi saistītās izmaksas, tajā skaitā, bet ne tikai, izmaksas par pakalpojumu sniegšanu, darbaspēka izmaksas, degvielas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus, kas saistīti ar normatīvo aktu izmaiņām, pakalpojuma līguma izpildes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas. Remontdarbu cenā nav iekļautas darbu izpildei nepieciešamo rezerves daļu izmaksas.
2. Izpildītāja noteiktā vienas vienības cena, kas ir norādīta Izpildītāja finanšu piedāvājumā (Līguma pielikums Nr. 2), ir maksimāli pieļaujamā cena un nevar tikt paaugstināta Līguma darbības laikā, ja, slēdzot Līgumu vai Līguma laikā, izrādīsies, ka Izpildītājs Līguma summā nav iekļāvis kādas no izmaksām kvalitatīvai Līguma izpildei.
2. Pasūtītājs Apkopes, Remontdarbus, Izsaukumus, tajā skaitā Iekārtu avārijas gadījumā, un Līguma pielikumā Nr. 2 noteikto materiālu iegādi (ja nepieciešams), kā arī Remontdarbiem nepieciešamo rezerves daļu iegādi, veic atbilstoši savām vajadzībām, finanšu iespējām un šā Līguma nosacījumiem, ņemot vērā Līgumā pielikumā Nr. 2 noteikto izcenojumu.
2. Līdz katra mēneša 5. (piektajam) datumam Izpildītājs iesniedz Pasūtītājam rēķinu un Izpildītāja sagatavoto un abu Pušu parakstīto Apkopes aktu un/vai Remonta aktu par iepriekšējā mēnesī veiktajiem Apkopes darbiem un/vai Remontdarbiem. Pasūtītājs uz iepriekš minēto dokumentu pamata veic samaksu 30 (trīsdesmit) dienu laikā, pārskaitot to uz Izpildītāja attaisnojuma dokumentā norādīto norēķina kontu.
2. Puses vienojas, ka Izpildītājs attaisnojuma dokumentus sagatavo elektroniskā formā, nosūtot uz Pasūtītāja elektronisko pasta adresi: rekini@aslimnica.lv.
2. Attaisnojuma dokumentā obligāti jānorāda Līguma numurs, datums, veikto darbu nosaukums, izmantotie materiāli, rezerves daļas, vienas vienības cena, daudzums, kopēja cena, kā arī Pasūtītāja nosaukums. Ja Izpildītāja iesniegtajā attaisnojuma dokumentā nav norādīta iepriekš minētā informācija, Pasūtītājs neveic apmaksu, bet informē Izpildītāju par Līguma noteikumiem neatbilstoša attaisnojuma dokumenta iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu attaisnojuma dokumentu, kas sagatavots atbilstoši Līguma noteikumiem. 
2. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
2. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.

1. APKOPES DARBU UN REMONTDARBU IZPILDE
3. Iekārtu Apkopes darbi tiek sniegti pēc Pušu saskaņota Tehniskā apkopes grafika, atbilstoši Apkopju tehniskajai specifikācijai (Līguma pielikums Nr. 1), Iekārtu ražotāja noteikumiem un Pasūtītāja norādījumiem, ievērojot Līguma pielikumā Nr. 2 noteikto periodiskumu. Tehniskās apkopes grafiku sagatavo Izpildītājs un iesniedz Pasūtītāja pārstāvim (Līguma 1.15. punkts) izskatīšanai un apstiprināšanai 10 (desmit) darba dienu laikā pēc Līguma spēkā stāšanās. Pasūtītāja pārstāvis 5 (piecu) darba dienu laikā no Tehniskās apkopes grafika saņemšanas dienas to izvērtē un informē Izpildītāja pārstāvi, nosūtot e-pastu, par Tehniskās apkopes grafika saskaņošanu, vai motivēto atteikumu to saskaņot. Ja Pasūtītāja pārstāvis ir atteicies saskaņot Tehniskās apkopes grafiku, Izpildītājs 2 (divu) darba dienu laikā veic labojumus Tehniskās apkopes grafikā, un atkārtoti iesniedz to saskaņošanai Pasūtītāja pārstāvim.
3. Izpildītājs vismaz 3 (trīs) darba dienas iepriekš pirms plānotās Apkopes (Līguma 4.1. punkts) saskaņo precīzu Apkopes darbu veikšanas laiku ar Pasūtītāja pārstāvi.
3. Pēc Apkopes veikšanas, Izpildītājs sastāda Apkopes aktu, kā arī informē Pasūtītāju par atklātajiem defektiem, bojājumiem vai novirzēm no uzstādītajiem režīmiem un citām nepilnībām. Izpildītājas 1 (darba) dienas laikā sagatavo tehniskas rekomendācijas, t. sk. sastāda izmaksu tāmi (turpmāk – Izmaksu tāme), ja nepieciešami Iekārtu komponenšu un/vai elementu Remontdarbi, uzlabojumi un/vai maiņa, tajā skaitā, norādot nepieciešamās rezerves daļas un to cenas, kā arī norāda piedāvāto darbu izpildes termiņu, un nosūta tehniskās rekomendācijas un Remontdarbu Izmaksu tāmi elektroniski saskaņošanai Pasūtītāja pārstāvim.
3. Pasūtītāja pārstāvis 1 (vienas) darba dienas laikā no Izmaksu tāmes saņemšanas dienas to izvērtē un informē Izpildītāja pārstāvi, nosūtot e-pastu, par Izmaksu tāmes saskaņošanu, vai motivēto atteikumu to saskaņot. Ja Pasūtītāja pārstāvis ir atteicies saskaņot Izmaksu tāmi, Izpildītājs 1 (vienas) darba dienas laikā veic labojumus Izmaksu tāmē, un atkārtoti iesniedz to saskaņošanai Pasūtītāja pārstāvim.
3. [bookmark: _Hlk163054529]Pēc Izmaksu tāmes un darbu izpildes termiņu saskaņošanas, Izpildītājs uzsāk darbu izpildi un veic darbus Pušu saskaņotā termiņā. Precīzu darbu uzsākšanas laiku, Izpildītājs vismaz 2 (divas) dienas iepriekš saskaņo ar Pasūtītāja atbildīgo personu. Izpildītājs garantē, ka Remontdarbos izmantojamie materiāli, kas norādīti Līguma pielikumā Nr. 2, tiks piegādāti par cenām, kādas ir norādītas Finanšu piedāvājumā. Pēc Remontdarbu pabeigšanas, Izpildītājs sastāda Remonta aktu.
3. Pēc Izsaukuma saņemšanas, Izpildītājam ir pienākums nodrošināt speciālistu ierašanos Objektā Līguma 1.9. punktā noteiktajā termiņā. Izpildītājs ierodoties Objektā veic pārbaudi un izvērtē esošo situāciju, kā arī novērš atklātos bojājumus. Ja Iekārtu darbības atjaunošanai nepieciešami Iekārtu komponenšu un/vai elementu Remontdarbi, uzlabojumi un/vai maiņa, katrā atsevišķā gadījumā, Izpildītājs sagatavo tehniskas rekomendācijas un novērtē paredzamās izmaksas un 1 (vienas) darba dienas laikā sastāda Izmaksu tāmi, tajā skaitā, norādot nepieciešamās rezerves daļas un to cenas, kā arī norāda piedāvāto darbu izpildes termiņu, un nosūta Remontdarbu Izmaksu tāmi elektroniski saskaņošanai Pasūtītāja pārstāvim. Pasūtītāja pilnvarotā persona 1 (vienas) darba dienas laikā no Izmaksu tāmes saņemšanas dienas to izvērtē un informē Izpildītāja pilnvaroto personu, nosūtot e-pastu, par Izmaksu tāmes saskaņošanu, vai motivētu atteikumu to saskaņot. Ja Pasūtītāja pilnvarota persona ir atteikusi saskaņot Izmaksu tāmi, Izpildītājs 1 (vienas) darba dienas laikā veic labojumus Izmaksu tāmē, un atkārtoti iesniedz to saskaņošanai Pasūtītāja pilnvarotai personai. Pēc Izmaksu tāmes un darbu izpildes termiņu saskaņošanas, Izpildītājs uzsāk darbu izpildi un veic darbus Pušu saskaņotā termiņā. Pēc Remontdarbu pabeigšanas, Izpildītājs sastāda Remonta aktu.
3. Pasūtītājs 5 (piecu) darba dienu izskata Izpildītāja sagatavoto  un iesniegto Apkopes aktu un/vai Remonta aktu. Pasūtītājs ir tiesīgs neparakstīt Apkopes aktu un/vai Remonta aktu, ja viņš konstatē, ka darbi nav sniegti pienācīgā kvalitātē un apjomā, vai ir citāda neatbilstība Līguma un tā pielikumu noteikumiem.
3. Ja Pasūtītājs konstatē nepilnības, trūkumus vai kādus citus defektus Izpildītāja darbā, tiek sastādīts Defektu akts. Defektu akta sastādīšanas gadījumā Izpildītājs, uz sava rēķina un šajā aktā noteiktajā termiņā, novērš sastādītajā defektu aktā konstatētos trūkumus, bet ne vēlāk kā 2 (divu) darba dienu laikā no akta sastādīšanas brīža. Pēc trūkumu novēršanas Izpildītājs atkārtoti iesniedz Pasūtītājam izskatīšanai, akceptēšanai un parakstīšanai Apkopes aktu un/vai Remonta aktu, ko Pasūtītājs izskata 5 (piecu) darba dienu laikā.
3. Remonta akta parakstīšana neatbrīvo Izpildītāju no atbildības par Remontdarbu defektiem, kas atklājas pēc Remontdarbu pieņemšanas.
3. Abpusēji parakstīts Apkopes akts un/vai Remonta akts ir pamats rēķina izrakstīšanai un apmaksas veikšanai par kvalitatīvi sniegtiem pakalpojumiem.

1. APKOPES UN REMONTDARBU KVALITĀTE UN GARANTIJAS TERMIŅŠ
4. [bookmark: _Ref412038156]Izpildītājs atbild par Apkopes darbu un Remontdarbu atbilstību Latvijas Republikas normatīvajos aktos noteiktajām prasībām.
4. Remontdarbu un Remontdarbos izmantoto rezerves daļu garantijas laiks ir 24 (divdesmit četri) mēneši no Remonta akta abpusējas parakstīšanas dienas.
4. Ja pēc Remonta akta abpusējas parakstīšanas, Pasūtītājs konstatē veikto Remontdarbu vai rezerves daļu trūkumus, neatbilstības un/vai defektus, Pasūtītājs nosūta Izpildītājam rakstveida pretenziju un uzaicina Izpildītāju Pasūtītāja norādītajā termiņā ierasties, un sagatavot defekta aktu. Izpildītāja neierašanās gadījumā Pasūtītājs sagatavo defekta aktu bez Izpildītāja klātbūtnes un nosūta sagatavoto defekta aktu Izpildītāja pārstāvim uz Līgumā norādīto elektroniskā pasta adresi.
4. Ja Izpildītājs uzskata, ka nav vainojams trūkumu, neatbilstības un/vai defektu izcelsmē, tad Izpildītājs rakstiski nosūta Pasūtītājam motivētus iebildumus.
4. Izpildītājam ir pienākums 5 (piecu) darba dienu laikā vai citā Pušu saskaņotā laikā pēc defektu akta sagatavošanas par saviem līdzekļiem novērst trūkumus, neatbilstības un/vai defektus.
4. Par trūkumu, neatbilstību un/vai defektu novēršanu Izpildītājs sagatavo pieņemšanas – nodošanas aktu, kuru paraksta abas Puses. Akts tiek sagatavots 2 (divos) identiskos eksemplāros, no kuriem viens glabājas pie Pasūtītāja un otrs pie Izpildītāja. 
4. Ja Pusēm rodas domstarpības, tad Puses ir tiesīgas pieaicināt ekspertu, kura slēdziens Pusēm ir saistošs. Izdevumus par eksperta slēdzienu sedz vainīgā Puse. 

1. PASŪTĪTĀJA TIESĪBAS UN PIENĀKUMI 
5. Pasūtītājs apņemas:
0. ievērot Iekārtu ekspluatācijas noteikumus;
0. sniegt visu tā rīcībā esošo informāciju, kas nepieciešama Līguma izpildei un Apkopes darbu un/vai Remontdarbu veikšanai;
0. pieņemt un saskaņot kvalitatīvi veikto Apkopju darbu un/vai Remontdarbu pieņemšanas – nodošanas dokumentāciju vai sniegt motivētu atteikumu pieņemt Apkopes darbus un/vai Remontdarbus;
0. nodrošināt Izpildītāja personālam un autotransportam iespēju netraucēti piekļūt Objektam Apkopes darbu un/vai Remontdarbu darbu izpildes laikā;
0. samaksāt par izpildītajiem Apkopes darbiem un/vai Remontdarbiem saskaņā ar Līguma noteikumiem un Finanšu piedāvājumā noteikto izcenojumu;
0. nekavējoties ziņot Izpildītājam par jebkuru Iekārtas bojājumu vai tās darbības pasliktināšanos;
0. izpildīt citas Līgumā noteiktās prasības.
5. 	Pasūtītājam ir tiesības:
1. dot Izpildītājam saistošus norādījumus attiecībā uz Līguma un darbu izpildi;
1. Pasūtītājam ir tiesības pieprasīt Izpildītājam informāciju par darbu izpildes gaitu, kā arī par Līguma izpildi kavējošiem faktoriem;
1. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus, lai pārliecinātos par veikto darbu atbilstību Līguma pielikumam Nr. 1 un Līguma noteikumiem;
1. nepieņemt darbus un neveikt to apmaksu, ja konstatē, ka tie veikti nekvalitatīvi vai neatbilst Apkopju tehniskajai specifikācijai vai tiem ir Defekti un tos nepieciešams novērst, vai trūkumi nav novērsti atbilstoši Pasūtītāja norādījumiem, Līguma un/vai Līguma pielikuma Nr. 1 noteikumiem;
1. Līgumā noteiktos gadījumos saņemt no Pasūtītāja līgumsodu.

1. IZPILDĪTĀJA PIENĀKUMI UN TIESĪBAS
6. Izpildītājs apņemas:
0. savlaicīgi un kvalitatīvi veikt Apkopes darbus saskaņā ar Līguma, Līguma pielikuma Nr. 1, Iekārtu ražotāja noteikumiem un Pušu saskaņoto Tehniskās apkopes grafiku, ievērojot Līguma pielikumā Nr. 2 noteikto Apkopju periodiskumu;
0. nodrošināt Latvijas Republikā spēkā esošo normatīvo aktu, tai skaitā, standartu, darba aizsardzības, elektrodrošības, ugunsdrošības, vides aizsardzības un citu spēkā esošo noteikumu ievērošanu;
0. sniegt konsultācijas Pasūtītājam par Iekārtu ekspluatāciju, lai maksimāli izvairītos no Iekārtu defektiem;
0. nodrošināt, ka darbu izpildē tiks iesaistīti tikai kvalificēti speciālisti;
0. atbildēt par sava personāla instruktāžu un darba aizsardzības noteikumu ievērošanu darbu veikšanas laikā;
0. ievērot Pasūtītāja iekšējās kārtības noteikumus, apsardzes noteikumus, kā arī epidemioloģiskās drošības pasākumus, ja tādi noteikti;
0. piegādāt kvalitatīvas rezerves daļas (Remontdarbiem) atbilstoši Līgumam un normatīvo aktu prasībām. Rezerves daļu maiņu, detaļu piegādi un to izmaksas Izpildītājs saskaņo rakstiski ar Pasūtītāju;
0. Iekārtas detaļas maiņas gadījumā, pēc Pasūtītāja pieprasījuma, vecā detaļa jāatstāj vai jāuzrāda Pasūtītājam;
0. pieprasīt informāciju, kas nepieciešama Līguma izpildei un darbu veikšanai; 
0. [bookmark: _Hlk41993180]darbu izpildē ievērot Pasūtītāja norādījumus, Līguma un spēkā esošo normatīvos aktu noteikumus, kas attiecās uz darbu izpildes kārtību un kvalitāti;
0. veikt darbus termiņos, kas noteikti Līgumā, Tehniskās apkopes grafikā un Pušu saskaņotajos termiņos;
0. rakstveidā nekavējoties informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi;
0. Izpildītājam ir pienākums nekavējoties, bet ne vēlāk kā 1 (vienas) darba dienas laikā no Pasūtītāja pieprasījuma saņemšanas dienas sniegt informāciju par Līguma un/vai darbu izpildes gaitu;
0. darbu izpildes termiņa kavējuma gadījumā, kas notikusi Izpildītāja vainas dēļ, segt visas izmaksas un zaudējumus, kas Pasūtītājam radušies;
0. nekavējoties brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu; 
0. izpildot darbus uzturēt tīrību Objektā un pēc darbu pabeigšanas par saviem līdzekļiem sakārtot darbu izpildes vietu un atstāt to tīru un kārtībā, kā arī izvest atkritumus, kas saistīti ar darbu izpildi;
0. veikt visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi;
0. par jebkuriem iemesliem un apstākļiem, kuri kavē vai var kavēt darbu izpildi, Izpildītājs nekavējoties, bet ne vēlāk kā 5 (piecu) darba dienu laikā no to konstatēšanas brīža vai brīža, kad tie kā rūpīgam lietpratējam bija jākonstatē, paziņo Pasūtītājam, detalizēti norādot apstākļus, kas Izpildītājam ieskatā dod tam tiesības uz termiņa pagarinājumu, šo apstākļu ietekmi uz darbu izpildi un termiņiem, Izpildītājam ieskatā nepieciešamo konkrētu termiņa pagarinājumu, kā arī pasākumus, ko Izpildītājs veiks, lai maksimāli mazinātu šo apstākļu ietekmi uz sākotnēji noteiktajiem darbu izpildes termiņiem. Ja Izpildītājs nepaziņo par šiem apstākļiem šajā punktā noteiktajā termiņā, tad tas vēlāk zaudē tiesības uz tiem atsaukties un prasīt termiņa pagarinājumu;
0. nodrošina uzstādītajām rezerves daļām un veiktajiem Remontdarbiem garantiju;
0. novērst konstatētos Defektus par saviem līdzekļiem un Līgumā noteiktajos termiņos;
0. nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar ko Izpildītājam ir pienākums aizstāt minētos darbiniekus ar citiem;
0. Izpildītājam ir pienākums iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja;
0. nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi;
0. Izpildītājam ir pienākums izpildīt citas Līgumā noteiktās prasības.
6. Izpildītājam ir tiesības:
1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
1. par kvalitatīvu Līguma noteikumu izpildi saņemt samaksu Līgumā noteiktajos termiņos un kārtībā;
1. Līgumā noteiktos gadījumos saņemt no Pasūtītāja līgumsodu.

1. LĪGUMA IZPILDĒ IESAISTĪTĀ PERSONĀLA 
UN APAKŠUZŅĒMĒJA IESAISTĪŠANA UN NOMAIŅAS KĀRTĪBA
7. Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām. 
7. Uzsākot iepirkuma līguma izpildi, Izpildītājs iesniedz darbos, vai pakalpojumu sniegšanā iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu veikšanā vai pakalpojumu sniegšanā.
7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7. Pēc Līguma noslēgšanas Izpildītājs atbilstoši Publisko iepirkumu likuma 62. pantā  noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, to iepriekš saskaņojot ar Pasūtītāju. Pasūtītājs nepiekrīt personāla un/vai apakšuzņēmēja nomaiņai gadījumā, ja pēc personāla un/vai apakšuzņēmēja viedokļa par nomaiņas iemesliem uzklausīšanas tiek secināts, ka personāla un/vai apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu. 
7. Pasūtītājs nepiekrīt personāla nomaiņai, kuru tas iesaistījis Līguma izpildē un par kuru Iepirkuma piedāvājumā sniedzis informāciju Pasūtītāja iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja iepirkuma komisija ir vērtējusi, kā arī apakšuzņēmēju, uz kuru iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:
4. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
4. tiek piedāvāts nomainīt apakšuzņēmēju, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām vai tas atbilst Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā minētajiem pretendentu izslēgšanas nosacījumiem;
4. tiek piedāvāts nomainīt apakšuzņēmēju, kura veicamo būvdarbu vai sniedzamo pakalpojumu vērtība ir vismaz EUR 10 000, un tas atbilst Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā minētajiem pretendentu izslēgšanas nosacījumiem.
7. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājumu izvērtēšanas kritērijiem.
7. Pasūtītājs nepiekrīt piedāvājumā norādītā apakšuzņēmēja nomaiņai, ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7. Pasūtītājs nepiekrīt apakšuzņēmēja nomaiņai vai jauna apakšuzņēmēja, kura izpildāmo būvdarbu vai sniedzamo pakalpojumu vērtība ir EUR 10 000, iesaistīšanai Līguma izpildē, ja uz piedāvāto apakšuzņēmēju attiecas pretendentu izslēgšanas nosacījumi, kas minēti Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā.
7. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 
7. Pasūtītājs pieņem lēmumu, atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62. panta nosacījumus. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Izpildītāja norādīto adresi.

1. PUŠU ATBILDĪBA
8. Par Līguma saistību neizpildi un par otrai Pusei radītiem zaudējumiem Puses ir materiāli atbildīgas atbilstoši Līguma noteikumiem un Latvijas Republikas normatīvajiem aktiem.
8. Izpildītājs ir atbildīgs par visiem bojājumiem un Pasūtītājam un/vai trešajām personām nodarītajiem zaudējumiem.
8. Ja Pasūtītājs neveic rēķina apmaksu Līgumā noteiktajā termiņā, Pasūtītājam var tikt noteikts līgumsods 0,1% (nulle, komats, viens procents) apmērā no savlaicīgi neapmaksātās rēķina summas par katru nokavēto dienu, bet ne vairāk kā 10% (desmit procenti) no neapmaksātās rēķina summas. Līgumsods Pasūtītājam jāsamaksā Izpildītājam 30 (trīsdesmit) dienu laikā pēc Izpildītāja pretenzijas un rēķina saņemšanas.
8. Ja Izpildītājs nenovērš Defektu aktā konstatētos trūkumus, Pasūtītājs ir tiesīgs pieprasīt no Izpildītāja līgumsodu EUR 50,00 (piecdesmit euro) apmērā, par katru nokavēto dienu, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Ja Izpildītājs pēc Izsaukuma saņemšanas neierodas darbu izpilde vietā Līguma norādītajā laikā, Pasūtītājs ir tiesīgs pieprasīt līgumsodu EUR 50,00 (piecdesmit euro) apmērā, par katru nokavēto stundu, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Ja Izpildītājas neveic Iekārtu Apkopes darbus Tehniskās apkopes grafikā noteiktajā termiņā, Pasūtītājs ir tiesīgs pieprasīt no Izpildītāja līgumsodu EUR 50,00 (piecdesmit euro) apmērā, par katru nokavēto dienu, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Līguma 10.7. punktā (izņemot Līguma 10.7.2. un 10.7.10. apakšpunktu) noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no Līguma summas. 
8. Ja ir konstatēti vairāki gadījumi, par kuriem Pasūtītājam ir tiesības piemērot līgumsodu,  līgumsods tiek piemērots par katru gadījumu atsevišķi. 
8. Līgumsodi Izpildītājam jāsamaksā Pasūtītājam 30 (trīsdesmit) dienu laikā pēc Pasūtītāja pretenzijas un rēķina saņemšanas.
8. Pasūtītājs ir tiesīgs ieturēt līgumsodu un zaudējumus, kas Pasūtītājam radušies Līgumā noteiktajos gadījumos no Izpildītāja jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
8. Līgumsoda samaksa neatbrīvo Puses no līgumsaistību izpildes un zaudējumu atlīdzināšanas pienākuma. Zaudējumu atlīdzināšana neatbrīvo no līgumsaistību izpildes.
8. Ja Puse atkāpjas no Līguma saskaņā ar Līguma noteikumiem, tad Puse neatlīdzina otrai Pusei nekādus zaudējumus, kas pēdējai var rasties šajā sakarā.

1. LĪGUMA DARBĪBAS TERMIŅŠ, GROZĪŠANA UN IZBEIGŠANA
9. Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz Līguma summas sasniegšanai (Līguma 3.1. punkts), atkarībā no tā, kurš no nosacījumiem iestājas ātrāk.
9. Ja Līguma darbības laikā jaunas iepirkuma procedūras rezultātā Pasūtītājs nav noslēdzis jaunu līgumu attiecībā uz šo pašu līguma priekšmetu, Puses var vienoties par šī Līguma darbības pagarinājumu līdz Pasūtītāja nākamā līguma spēkā stāšanās brīdim.
9. Līgums var tikt izbeigts tikai šajā Līgumā noteiktajā kārtībā vai Pusēm savstarpēji rakstiski par to vienojoties.
9. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pārstāvju parakstīti un tie ir saskaņā ar Līgumu un Publisko iepirkumu likuma 61. pantu.
9. Līguma grozījumi pieļaujami, ja tie nemaina Līguma vispārējo raksturu un atbilst vienam no šādiem nosacījumiem:
4. grozījumi ir nebūtiski;
4. grozījumi attiecas uz līgumcenas palielinājumu, neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja līguma grozījumu vērtība, ko noteic kā visu secīgi veikto grozījumu naudas vērtību summu (vienlaikus nepārsniedz 10 % (desmit procentus) no sākotnējās līgumcenas).
9. Būtiski līguma grozījumi ir pieļaujami:
5. ir nepieciešami papildu Iekārtu Apkopes darbi Objektos, kas nebija iekļauti sākotnējā iepirkuma procedūrā, un Izpildītāja maiņa radītu būtisku izmaksu pieaugumu, vai Izpildītāja maiņa radītu ievērojamas grūtības;
5. ja objektīvu iemeslu dēļ Pasūtītājam nepieciešams pievienojot jaunas Iekārtas; 
5. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt.
9. Pasūtītājam ir tiesības vienpusēji atkāpties no Līguma pirms termiņa, par to rakstiski paziņojot Izpildītājam 10 (desmit) dienas iepriekš un neatlīdzinot tādējādi radušos izdevumus un/vai zaudējumus, šādos gadījumos:
6. Izpildītājs 3 (trīs) reizes nav ievērojis Tehniskās apkopes grafikā noteikto Iekārtu Apkopes termiņu vai Pušu saskaņoto Remontdarbu izpildes termiņu, par ko ir nosūtītas 3 (trīs) pretenzijas;
6. Pasūtītājam ir zudusi nepieciešamība pēc Apkopes darbiem un/vai Remontdarbiem;
6. Izpildītājs 3 (trīs) reizes Apkopes darbus vai Remontdarbus veic neatbilstoši Līguma noteikumiem un tā pielikumiem, par ko Pasūtītājs sastādījis un nosūtījis Izpildītājam 3 (trīs) pretenzijas;
6. Izpildītājs 3 (trīs) reizes nav ievērojis Līgumā noteikto Ierašanās laiku Izsaukuma gadījumā, par ko ir nosūtītas 3 (trīs) pretenzijas;
6. ja Izpildītājs atsakās veikt Apkopes darbus vai Remontdarbus par Līgumā pielikumā Nr. 2 norādītajām cenām;
6. Izpildītājs saistībā ar Līguma noslēgšanu vai Līguma izpildes laikā ir sniedzis Pasūtītājam nepatiesas vai nepilnīgas ziņas vai apliecinājumus;
6. pasludināts Izpildītāja maksātnespējas process, tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
6. Izpildītājs pārkāpis Nacionālās drošības likuma 22.2 panta (32) daļā noteikto aizliegumu; 
6. ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Izpildītājs nav tiesīgs izvirzīt jebkādas pretenzijas pret Pasūtītāju;
6. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. Izpildītājam ir tiesības atkāpties no Līguma par to rakstveidā paziņojot Pasūtītājam 30 (trīsdesmit) dienas iepriekš, ja iestājies vismaz viens no šādiem gadījumiem:
7. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
7. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
7. Līgumu nav iespējams izpildīt tādēļ, ka Pasūtītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. Ja Līgums tiek izbeigts pēc Pasūtītāja iniciatīvas saskaņā ar Līguma 10.7.1 – 10.7.9. apakšpunktu, Izpildītājs pārtrauc darbus un 5 (piecu) darba dienu laikā no Līguma izbeigšanas dienas iesniedz Pasūtītājam aktu par faktiski veiktajiem darbiem saskaņā ar Līguma noteikumiem. Pasūtītājs samaksā Izpildītājam par faktiski kvalitatīvi veiktajiem darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Izpildītāja radītos zaudējumus, 30 (trīsdesmit) dienu laikā no akta abpusējas parakstīšanas.

1. NEPĀRVARAMAS VARA
10. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, darbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
10. Par nepārvaramas varas apstākli nav uzskatāms:
3. Izpildītāja darbinieku attaisnota prombūtne (slimība, atrašanās karantīnā vai pašizolācijā)  un saistību neizpilde, nesavlaicīga vai nepienācīga izpilde, kā arī Izpildītāja darbinieku strīdi, streiki;
3. apstāklis, kad Izpildītājam vai tā darbu sniegšanā iesaistītajiem darbiniekiem vairs nav spēkā esoši sertifikāti vai atļaujas, kas nepieciešamas Līgumā paredzēto saistību izpildei.

1. CITI NOTEIKUMI
11. Visas domstarpības un strīdi, kādi izceļas starp Pusēm saistībā ar Līguma izpildi, tiek risināti savstarpēju pārrunu ceļā.
11. Ja Puses nespēj strīdu atrisināt savstarpēju pārrunu rezultātā, tas tiek atrisināts Latvijas Republikas vispārējas jurisdikcijas tiesā Latvijas Republikas normatīvajos aktos noteiktajā kārtībā. Līgums tiek interpretēts un pildīts saskaņā ar Latvijas Republikas normatīvajiem aktiem.
11. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11. Izpildītāju aizstāj ar citu izpildītāju, ja pēc Izpildītāja uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Izpildītāja vietā pilnībā vai daļēji stājas cits ekonomikas dalībnieks, kurš atbilst paziņojumā par līgumu vai Iepirkumā noteiktajām kvalifikācijas prasībām un uz kuru neattiecas Publisko iepirkumu likuma 42. pantā paredzētie izslēgšanas iemesli, kā arī netiek veiktas citas būtiskas Līguma izmaiņas.
11. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11. Puses apņemas saglabāt informāciju, kas tām kļuvusi zināma par otru Pusi slepenībā un neatklāt trešajām personām gan Līguma darbības laikā, gan arī pēc Līguma izbeigšanās, izņemot normatīvajos aktos paredzētajos gadījumos. 
11. Informācija, kas tiek nosūtīta uz Līguma 1.15. un 1.16. punktos norādītajām elektroniskā pasta adresēm, uzskatāma par saņemtu nākamajā darba dienā, izņemot Līguma 1.8. punktu.
11. Ja kādai no Pusēm tiek mainīta Līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
11. Par konfidenciālu informāciju nav uzskatāms Līguma teksts un Pasūtītāja sniegtā informācija, ja tā ir tiesiskā kārtā kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
11. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” un Latvijas Republikas normatīvajos aktos noteiktās prasības šādu datu apstrādei un aizsardzībai.
11. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radusies otrai Pusei. 
11. Līguma teksts sastādīts uz 	  (	) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
11. pielikums Nr. 1 “Apkopju tehniskā specifikācija” uz 	  (	) lapām/ 	.datne
11. pielikums Nr. 2 “Tehniskais un finanšu piedāvājums” uz 	  (	) lapām/ 	 xlsx.datne.

1. PUŠU REKVIZĪTI UN PARAKSTI
	13.1.PASŪTĪTĀJS:
SIA “Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805

_____________________________


	13.2.IZPILDĪTĀJS:
______________________
______________________
Reģ. Nr. ______________________
Banka: ______________________
Bankas kods: ______________________
Konta Nr. ______________________

______________________________

